smcproject/ml-wiki-sentences huggingface dataset:
ഒരു ഉദ്യാന സസ്യമായറിയപ്പെടുന്നെങ്കിലും പരുക്കൻ നിലത്തു, റോഡരികിലുമുള്ള, നനഞ്ഞ സ്ഥലങ്ങളിലും ചതുപ്പുസ്ഥലങ്ങളിലും കാണപ്പെടുന്നു അവലംബം
ലിസിയാന ഇംഗ്ലീഷ് വിലാസം https://ml.wikipedia.org/wiki/Lysiana
ഓസ്‌ട്രേലിയയിൽ മാത്രം കാണപ്പെടുന്ന ലൊറാന്തേസീ കുടുംബത്തിലെ പരാദ കുറ്റിച്ചെടികളുടെ ഒരു ജനുസ്സാണ് ലിസിയാന .
ഉൾപ്പെടുന്ന ഇനങ്ങൾ ലിസിയാന കാസുവാരിന (Miq.) Tiegh.
ലിസിയാന എക്സോകാർപി (ബെഹർ) ടൈഗ്.
(ഹാർലെക്വിൻ മിസ്റ്റ്ലെറ്റോ) ലിസിയാന ഫിലിഫോളിയ ബാർലോ ലിസിയാന ലീനാരിഫോളിയ ടൈഗ്.
ലിസിയാന മാരിറ്റിമ (ബാർലോ) ബാർലോ ലിസിയാന മുറെയ് (F.Muell. Tate) Tiegh.
ലിസിയാന സ്പാതുലറ്റ (ബ്ലേക്ലി) ബാർലോ ലിസിയാന സബ്ഫാൽകാറ്റ (ഹുക്ക്.) ബാർലോ References
ലിസാനെ ഡി റോവർ ഇംഗ്ലീഷ് വിലാസം https://ml.wikipedia.org/wiki/Lisanne_de_Roever Lisanne de Roever and Fatima Moreira de Melo
ലിസാനെ ഫ്രിയ്യാ ഡി റോവർ (ജനനം ജൂൺ 6, 1979 - ആംസ്റ്റ്വെൽസൻ , നോർത്ത് ഹോളണ്ട് ) ഒരു ഡച്ച് ഫീൽഡ് ഹോക്കി കളിക്കാരിയാണ്.
ഡച്ച് ക്ലബ്ബ് എസ്.വി കാംബോംഗിനുള്ള ഗോൾ കീപ്പർ ആയി കളിക്കുന്നു.
മലേഷ്യയ്ക്കെതിരായ ഒരു സൗഹൃദമത്സരത്തിൽ 2005 മാർച്ച് 5 ന് നെതർലന്റ് ദേശീയ ടീമിൽ അരങ്ങേറ്റം നടത്തി.
2004 ൽ നടന്ന ഏതൻസ് ഒളിമ്പിക്സിൽ വെള്ളി മെഡൽ നേടിയ ഡച്ച് ടീമിന്റെ അംഗമായിരുന്നു.
2006 വനിതാ ഹോക്കി ലോകകപ്പിൽ ലോക ചാമ്പ്യനായി ടീമിൽ അംഗമായി.
2007 ചാമ്പ്യൻ ട്രോഫി നേടിയത് അവർ തന്നെയായിരുന്നു.
2008- ലെ ബീജിംഗ് ഒളിമ്പിക്സിൽ ഒളിംപിക് സ്വർണ മെഡൽ ജേതാവ് ആയിരുന്നു.
ലിസി പോപ്പ്
ഒരു ജോർജ്ജിയൻ ബാല ഗായികയാണ് ലിസ ജപ്പാറിഡ്സ് (ജോർജ്ജിയൻ: ლიზა ჯაფარიძე; ജനനം-19 സെപ്റ്റംബർ 2004).
കൂടുതലായി അറിയപ്പെടുന്നത് ലിസി പോപ്പ് എന്ന പേരിലാണ്.
2014 ൽ മാൾട്ടയിൽ നടന്ന ജൂനിയർ യൂറോവിഷൻ സോങ്ങ് കോണ്ടസ്റ്റിൽ ജോർജ്ജിയയെ പ്രതിനിധീകരിച്ച്, “ഹാപ്പി ഡേ” എന്ന ഗാനം ആലപിച്ചിരുന്നു.
ലിസ ജപ്പാറിഡ്സ് 2004 സെപ്റ്റംബർ 19 നാണ് ജനിച്ചത്.
ജോർജ്ജിയൻ-അമേരിക്കൻ സ്കൂളിൽ വിദ്യാഭ്യാസം ചെയ്തു.
ഇംഗ്ലീഷ്, റഷ്യൻ, ഫ്രഞ്ച് എന്നിങ്ങനെ മൂന്നു വിദേശ ഭാഷകൾ കൈകാര്യം ചെയ്യാൻ പ്രാപ്തയാണ് ലിസ.
കായികരംഗം ഇഷ്ട്പ്പെടുന്ന ലിസ കരാട്ടേയിൽ ഗ്രീൻബെൽറ്റ് (ഗ്രേഡ്-5) നേടിയിട്ടുണ്ട്.
ലിസിഡാസ് ഇംഗ്ലീഷ് വിലാസം https://ml.wikipedia.org/wiki/Lycidas പതിനേഴാം നൂറ്റാണ്ടിലെ ആംഗല കവി ജോൺ മിൽട്ടന്റെ രചനയാണ്‌ ലിസിഡാസ്
ഇംഗ്ലീഷ് കവി ജോൺ മിൽട്ടൺ രചിച്ച പ്രസിദ്ധമായൊരു കവിതയാണ്‌ ലിസിഡാസ് (Lycidas).
ഇടയവിലാപത്തിന്റെ (Pastoral Elegy) രൂപത്തിൽ എഴുതിയിരിക്കുന്ന ഈ കൃതിയുടെ പിറവി 1637-ലായിരുന്നു.
193 വരികളുള്ള ലിസിഡാസിൽ കവി, അനിയതപ്രാസം(irregular rhyme) പിന്തുടരുന്നു‌.
കേംബിഡ്ജിൽ മിൽട്ടന്റെ സതീർത്ഥ്യനായിരുന്ന എഡ്‌വേഡ് കിങ്ങ് എന്ന യുവപ്രതിഭ 1637 ആഗസ്റ്റ് മാസം വെയിൽസിന്റെ തീരത്ത് ഐറിഷ് കടലിൽ കപ്പൽ മുങ്ങി മരിച്ചതിൽ വിലപിച്ച് എഴുതിയ ഈ കൃതി ആദ്യം വെളിച്ചം കണ്ടത്, കിങ്ങിന്റെ സ്മരണയ്ക്ക് സമർപ്പിക്കപ്പെട്ട വിലാപകാവ്യങ്ങളുടെ 1638-ലെ ഒരു സമാഹാരത്തിലായിരുന്നു.
ഗ്രീക്ക് , ലത്തീൻ ഭാഷകളിലെ കവിതകൾ ഉൾപ്പെട്ടിരുന്ന ആ സമാഹാരത്തിലെ ഇംഗ്ലീഷ് കവിതകളിൽ ഒന്നായിരുന്നു ലിസിഡാസ്.
ഇംഗ്ലീഷ് ഭാഷയിലെ ഏറ്റവും തികവുറ്റ കവിതകളിൽ ഒന്നായി പേരെടുത്ത ഈ കൃതിയെ പതിനെട്ടാം നൂറ്റാണ്ടിലെ പ്രഖ്യാതവിമർശകൻ സാമുവൽ ജോൺസൺ കൃത്രിമത്വത്തിന്റേയും അനാവശ്യമായ സങ്കീർണ്ണതയുടേയും പേരിൽ വിമർശിച്ചിട്ടുണ്ട്.
യവനപശ്ചാത്തലമുള്ള സിസിലിയിൽ പിറന്ന്, റോമിന്റേയും, യൂറോപ്പിലെ മദ്ധ്യകാലക്രിസ്തീയതയുടേയും, നവോത്ഥാനാരംഭകാലത്തേയും സംസ്കാരങ്ങളിലൂടെ കൈമാറപ്പെട്ടു വന്ന ഒരു കാവ്യപാരമ്പര്യമാണ്‌  "ഇടയഗാനങ്ങൾ".
ക്രിസ്തുവിനു മുൻപ് മൂന്നാം നൂറ്റാണ്ടിലെ യവനകവി തിയോക്രിറ്റസിന്റെ ഏഴാം ഗ്രാമീണകാവ്യത്തിൽ(Idyll), ഇറ്റലിയിലേയ്ക്കുള്ള ഒരു സന്ദർശനത്തിൽ കവി കണ്ടുമുട്ടിയതായി ചിത്രീകരിച്ചിരിക്കുന്ന ഇടയകവിയാണ്‌ ലിസിഡാസ്.
കേംബ്രിഡ്ജ് സർ‌വകലാശാലയുടെ മേച്ചിൽ പുറങ്ങളിൽ ദീർഘകാലം ഒന്നിച്ചു കഴിഞ്ഞ ഇടയമിത്രങ്ങളായി മിൽട്ടൻ തന്നേയും കവിതയ്ക്കു വിഷയമായ സുഹൃത്തിനേയും സങ്കല്പിക്കുന്നു.
കവിത്വപക്വത നേടുന്നതിനു മുൻപ് കവിതരചിക്കാൻ   മുതിരുന്നതിൽ മാപ്പു ചോദിച്ചുകൊണ്ടാണ്‌ മിൽട്ടൺ ലിസിഡാസ് തുടങ്ങുന്നത്.
കാലമെത്തുന്നതിനു മുൻപേ കാവ്യഫലങ്ങൾ ശേഖരിക്കാൻ ചെന്നതിന്‌ കാവ്യോദ്യാനത്തിലെ ലതാദികളോട് അദ്ദേഹം ക്ഷമചോദിക്കുന്നു.
അകാലമൃത്യുവായ പ്രിയസുഹൃത്ത് ഒരുതുള്ളി കണ്ണുനീരിന്റെ ആശ്വാസം പോലുമില്ലാതെ വിടവാങ്ങരുത് എന്ന ചിന്തയാണ്‌ ആ സാഹസത്തിന്‌ തന്നെ നിർബ്ബന്ധിച്ചതെന്ന് കവി സമാധാനം പറയുന്നു.
തുടർന്ന് സുഹൃത്തൊരുമിച്ച് താൻ ചെലവഴിച്ച ഉല്ലാസകരമായ രാപകലുകളിലെ അനുഭവങ്ങൾ കവി ഓർക്കുന്നു.
ഇടയന്മാരുടെ ജീവിതത്തിലേയും ഗ്രാമീണപശ്ചാത്തലത്തിലേയും ബിംബങ്ങളുടെ സമൃദ്ധിയുള്ളതാണ്‌ ഈ അനുസ്മരണം.
ആ സുഹൃത്തുക്കൾക്കൊപ്പം ചുറ്റുമുള്ള പ്രകൃതിയും അപ്പോൾ ആനന്ദിച്ചിരുന്നു.
എന്നാൽ ഇപ്പോൾ ലിസിഡാസ് മരിച്ചതോടെ  പ്രകൃതിയേയും വിഷാദഛായ ബാധിച്ചിരിക്കുന്നു.
കരുണാരഹിതമായ അഗാധത(remorseless deep) തന്റെ സുഹൃത്തിനെ വിഴുങ്ങിയപ്പോൾ അവർ എവിടെയായിരുന്നെന്ന് കവി ജലകന്യകകളോട് ചോദിക്കുന്നു.
കാവ്യദേവതയെ ഉപാസിച്ച് യശസ്സ് നേടാനായി മറ്റെല്ലാം ഉപേക്ഷിച്ചുള്ള ഇടയന്റെ ജീവിതം നിഷ്ഫലമാണെന്ന് കവി വിലപിക്കുന്നു.
അവരുടെ യശോമോഹത്തെ വിധിയുടെ കൊയ്ത്തരിവാൾ വിഫലമാക്കുന്നു.
ഫീബസും മറ്റും
ഇടയകവികളുടെ യശോമോഹത്തിന്റെ വ്യർത്ഥതയെക്കുറിച്ചുള്ള പരിതാപം കവിതയിൽ, ആഖ്യാതാവിന്റെ വാക്കുകളുടെ ധാര മുറിക്കുന്ന ഒരിടപെടലിന്‌ അവസരമൊരുക്കുന്നു.
"യശസ്സ് മർത്ത്യതയുടെ മണ്ണിൽ വളരുന്ന മരമല്ല" എന്നു തുടങ്ങുന്ന ആ ഇടപെടൽ നടത്തിയത് ഈ കവിതയിലെ ദൈവരൂപമായ സൂര്യദേവൻ ഫീബസ്(അപ്പോളോ) ആയിരുന്നു.
കവിയുടെ ചെവികളെ സ്പർശിച്ച ആ ദൈവസ്വരം പിന്നെയും തുടർന്നു: "കേട്ടുകേൾ‌വിയിലല്ല യശസ്സ് നിലകൊള്ളുന്നത്.  എല്ലാത്തിനേയും ശരിയായി കാണുന്ന ദൈവത്തിന്റെ ശുദ്ധനേത്രത്തിന്റെ സാക്ഷ്യമാണ്‌ യശസ്.  എല്ലാ കർമ്മങ്ങളുടേയും അവസാന വിധികർത്താവ് ദൈവമായിരിക്കയാൽ സ്വർഗ്ഗത്തിൽ വിധിച്ചുകിട്ടുന്ന പ്രശസ്തിയെ മാത്രം പ്രതിഫലമായി കാണുക."
ഫീബസിന്റെ ഇടപെടൽ അവസാനിച്ചപ്പോൾ കവി സമുദ്രത്തിന്റെ സാക്ഷ്യത്തിനു ചെവികൊടുക്കുന്നു.
സമുദ്രദേവന്റെ ദൂതൻ സാമുദ്രികശക്തികളായ തിരയോടും കാറ്റിനോടും എല്ലാം, പാവപ്പെട്ട ഈ ഇടയന്റെ മരണത്തിൽ അവർക്കു പങ്കുണ്ടോ എന്നന്വേഷിക്കുന്നത് കവി കേട്ടു.
സമുദ്രശക്തികൾ ശാന്തമായിരുന്നപ്പോഴായിരുന്നു അത്യാഹിതം സംഭവിച്ചതെന്നും ഗ്രഹണദിനത്തിൽ നിർമ്മിതമായ ആ ശപിക്കപ്പെട്ട നൗകക്കല്ലാതെ മറ്റൊന്നിനും അതിൽ പങ്കില്ലെന്നും അതോടെ വ്യക്തമായി.
തുടർന്ന്, ഇടയന്റെ മേച്ചിൽ പുറമായിരുന്ന കേംബ്രിഡ്ജ് സർ‌വകലാശാലയും(Camus) കവിതയിൽ പ്രത്യക്ഷപ്പെട്ട് തന്റെ ഇഷ്ടപുത്രന്റെ മരണത്തിൽ വിലപിക്കുന്നു.
ഗലീലാക്കായൽ മൂപ്പൻ
തന്റെ കവിതകളുടെ 1645-ലെ പരിഷ്കരിച്ച പതിപ്പിൽ  ലിസിഡാസ് ഉൾപ്പെടുത്തിയപ്പോൾ മിൽട്ടൺ തുടക്കത്തിൽ ഇങ്ങനെ എഴുതിച്ചേത്തു: “ 1637-ൽ ഐറിഷ് കടലിൽ നിർഭാഗ്യവശാൽ മുങ്ങി മരിച്ച പണ്ഡിതനായൊരു സുഹൃത്തിന്റെ വിയോഗത്തിൽ വിലപിക്കുന്ന കവി ഒപ്പം, അക്കാലത്ത് പ്രതാപത്തിലിരുന്ന നമ്മുടെ ജീർണ്ണിച്ച പൗരോഹിത്യത്തിന്റെ നാശത്തെ സന്ദർഭവശാൽ പ്രവചിക്കുകയും ചെയ്യുന്നു. ”
കവിതയുടെ തുടർന്നു വരുന്ന ഭാഗത്താണ്‌, ആഗ്ലിക്കൻ സഭയിലെ പരമ്പരാഗത പൗരോഹിത്യത്തിനു നേരെയുള്ള മേൽസൂചിപ്പിച്ച വിമർശനം കവി ഉൾപ്പെടുത്തിയിരിക്കുന്നത്.
ഇവിടെ മിൽട്ടന്റെ വക്താവായിരിക്കുന്നത് ഗലീലാക്കായൽ മൂപ്പൻ(Pilot of the Galilean Lake) ആണ്‌.
യേശുവിന്റെ മുഖ്യശിഷ്യനായ പത്രോസിനെയാണ്‌ ഈ വിശേഷണം സൂചിപ്പിക്കുന്നതെന്ന് കരുതപ്പെടുന്നു.
അദ്ദേഹം രണ്ടു താക്കോലുകൾ വഹിച്ചിരുന്നു.
അവയിൽ തുറക്കാനുള്ള താക്കോൽ സ്വർണ്ണം കൊണ്ടുള്ളതും അടയ്ക്കാനുള്ള താക്കോൾ ഇരുമ്പിന്റേതും ആയിരുന്നു.
അകാലമൃത്യുവായ ഇടയയുവാവിനു പകരം, ആടുകളെ ശ്രദ്ധിക്കാത്ത ഇടയന്മാർ എത്ര വേണമെങ്കിലും നശിക്കുകയായിരുന്നു ഭേദമെന്ന്  മൂപ്പൻ വിലപിക്കുന്നു.
സ്വാർത്ഥന്മാരായ ആ ഇടയന്മാരുടെ അവഗണനയിൽ രോഗങ്ങളും ചെന്നായും ആടുകളെ നശിപ്പിക്കുന്നു.
തുടർന്ന് കവി, സുഹൃത്തിന്റെ സ്മരണയിൽ പുഷ്പവൃഷ്ടി നടത്താനും അയാളുടെ ഭൗതികശരീരത്തോട് സൗമ്യമായി പെരുമാറാനും പ്രകൃതിശക്തികളോടപേക്ഷിക്കുന്നു.
ലിസിഡാസ് സമാപിക്കുന്നത് ക്രിസ്തീയമായ പുനരുദ്ധാന പ്രതീക്ഷയിലാണ്‌.
സമുദ്രത്തിന്റെ അടിത്തട്ടിൽ വീണുപോയാലും, രാത്രിയിൽ കടലിൽ അപ്രത്യക്ഷനായ ശേഷം പ്രഭാതത്തിൽ ഉദിച്ചുയരുന്ന സൂര്യനേപ്പോലെ തന്റെ സുഹൃത്ത്, തിരകൾക്കു മീതേ നടന്ന യേശുവിന്റെ ശക്തിയാൽ ഉയർന്നുല്ലസിക്കുമെന്ന് കവി ആശ്വസിക്കുന്നു.
ലിസിഡാസിനു വേണ്ടി കരയാതിരിക്കാനും കടലിൽ മരിച്ച അയാളെ കടലുകൾ തരണം ചെയ്യുന്നവരുടെ കാവൽ മാലാഖയായി കരുതാനും കവി അയാളുടെ സുഹൃത്തുക്കളായ മറ്റിടയന്മാരെ ഉപദേശിക്കുന്നു.
അടുത്ത പ്രഭാതത്തിന്റെ വാഗ്ദാനമായ പുത്തൻ കാനനങ്ങളുടേയും പുതിയ മേച്ചിൽ പുറങ്ങളുടേയും(fresh Woods and Pastures) സൂചനയാണ്‌ ലിസിഡാസിലെ അവസാന വരികളിലുള്ളത്.
ആദ്യകാല കവിതകളിൽ ഇലിസബത്തൻ സാഹിത്യ പാരമ്പര്യത്തിന്റെ പിന്തുടർച്ചക്കാരനായി കാണപ്പെട്ട മിൽട്ടൻ ഒരു പുത്തൻ യുഗത്തിന്റെ പ്രവാചകനായി സ്വയം അവതരിപ്പിക്കുന്നത് 29 വയസ്സുള്ളപ്പോൾ എഴുതിയ ലിസിഡാസിലാണ്‌‌.
ക്രിസ്തീയവും പേഗനും ആയ ബിംബങ്ങൾ സമൃദ്ധമായി കാണപ്പെടുന്ന ഈ കവിത, ശില്പഭംഗിയിലും ബിംബസമൃദ്ധിയിലും ഇംഗ്ലീഷ് ഭാഷയിലെ പേഗൻ നവോത്ഥാനത്തിന്റെ മാതൃകകളായ കവിതകളുടെ മുൻ‌നിരയിൽ നിൽക്കുന്നു.
ഏറെ പ്രകീർത്തിക്കപ്പെട്ട ഈ കവിതയുടെ ഏറ്റവും വലിയ വിമർശകൻ പതിനെട്ടാം നൂറ്റാണ്ടിലെ പ്രഖ്യാത നിരൂപകൻ സാമുവൽ ജോൺസൺ ആയിരുന്നു.
ദുർഗ്രഹമായ ഭാഷ, അനിശ്ചിതമായ പ്രാസം, അസുഖകരമായ വൃത്തം എന്നീ ദോഷങ്ങൾ ഇതിൽ കണ്ടെത്തിയ അദ്ദേഹം, ഇതിന്റെ രചനയ്ക്ക് അവസരമൊരുക്കിയതായി പറയപ്പെടുന്ന ദുഃഖത്തെ പോലും അയഥാർത്ഥവും കൃത്രിമവുമെന്നു വിശേഷിപ്പിച്ചു.
ദുഃഖം കൃത്രിമമായിരുന്നതു കൊണ്ടാണ്‌ അതു പ്രകടിപ്പിക്കാൻ കവിയ്ക്ക് വിദൂരമായ സൂചിതാർത്ഥങ്ങളെ (remote allusions) ആശ്രയിക്കേണ്ടി വന്നതെന്ന് ജോൺസൺ കുറ്റപ്പെടുത്തുന്നു.
"കെട്ടുകഥയുണ്ടാക്കാൻ സാവകാശം കിട്ടുന്നിടത്ത് ദുഃഖമില്ല."
"ഇങ്ങനെ ദുഖിക്കുന്നവരോട് ആർക്കും സഹതാപം തോന്നുകയില്ല. ഇങ്ങനെ പുകഴ്ത്തുന്നവർ ആരേയും ബഹുമാനിക്കുന്നുമില്ല" എന്നാണ്‌ ജോൺസന്റെ നിലപാട്.
സത്യമില്ലാത്തതു കൊണ്ട് പ്രകൃതിയും, പുത്തനായി ഒന്നുമില്ലാത്തതു കൊണ്ട് കലയും ലിസിഡാസിൽ കാണാനില്ലെന്ന് ജോൺസൻ കരുതി.
ഈ കവിത നേടിയെടുത്ത പുകഴ്ച, മിൽട്ടന്റെ പേരിനെ മാത്രം ആശ്രയിച്ചാണെന്നും, കവി ആരെന്നറിയാതെ വായിക്കുന്നവർക്ക് അതിന്റെ വായന യാതൊരാനന്ദവും പകരുകയില്ലെന്നും നിരീക്ഷിച്ചാണ്‌ ജോൺസൺ തന്റെ വിമർശനം ഉപസംഹരിക്കുന്നത്.
൧ "Fame is no plant that grows on mortal soil,//Nor in the glistering foil"
൨ ചെന്നായ(the grim Wolf with Privy Paw) എന്നത്, കത്തോലിക്കാസഭയെ സൂചിപ്പിക്കുന്നു എന്നു കരുതുന്നവരുണ്ട്.
൩ "Where there is leisure for fiction there is little grief."
൪ "He who thus grieves will excite no sympathy; he who thus praises will confer no honour."
അവലംബം ↑ Womack, Mark.
"On the Value of Lycidas."
Studies in English Literature, 1500-1900 1997: [119-136].
3 Nov 2008 http://www.jstor.org/stable/450776 1 2 സാമുവൽ ജോൺസൻ, മിൽട്ടന്റെ ജീവിതം ↑ William J. Long, English Literature, Its History and Its Significance for the Life of the English Speaking World(പുറങ്ങൾ 209-211) ↑ The John Milton Reading Room Lycidas Archived 2010-09-15 at the Wayback Machine .
ലിസിമോൾ ഫിലിപ്പോസ് പാമാടിക്കണ്ടത്തിൽ
മലയാളിയായ ഒരു ഡെന്റൽ മെറ്റീരിയൽ ശാസ്ത്രജ്ഞയാണ് ലിസിമോൾ ഫിലിപ്പോസ് പാമാടിക്കണ്ടത്തിൽ.
ഇന്ത്യയിലെ സ്ത്രീകൾക്ക് ലഭിക്കുന്ന ഏറ്റവും ഉയർന്ന സിവിലിയൻ ബഹുമതിയായ നാരീശക്തി പുരസ്‌കാരത്തിൽക്കൂടി അവരുടെ സേവനങ്ങൾ അംഗീകരിക്കപ്പെട്ടു ജീവിതം
കോട്ടയം മഹാത്മാഗാന്ധി സർവകലാശാലയിൽ നിന്ന്  ബിരുദാനന്തര ബിരുദവും ഡോക്ടറേറ്റും നേടിയിട്ടുണ്ട്.
1998 ൽ ഡോക്ടറേറ്റ് നേടി.
കേരള ഗവൺമെന്റിന്റെ ശാസ്ത്ര, സാങ്കേതിക, പരിസ്ഥിതി സംസ്ഥാന സമിതിയുടെ 2002 ലെ യംഗ് സയന്റിസ്റ്റ് അവാർഡ് ലഭിച്ചു.
യൂത്ത്സ് ഓഫ് ദ ഇയർ അവാർഡ് 2015, സയൻസിലെ നേട്ടങ്ങളെ മാനിക്കുന്നതിനുള്ള അഭിനന്ദന സർട്ടിഫിക്കറ്റ് എന്നിവയ്ക്ക് യൂത്ത്സ് അസോസിയേഷൻ, ചർച്ച് ഓഫ് ഈസ്റ്റ്, സെൻട്രൽ കമ്മിറ്റി, ഇന്ത്യ, കേരളസർക്കാരിന്റെ(KSCSTE) ഡോ. എസ്. വാസുദേവ് അവാർഡ് 2014 ,
അന്താരാഷ്ട്ര വനിതാ ദിനത്തിൽ (മാർച്ച് 8) 2017 നാരി ശക്തി പുരാസ്‌കർ ലഭിച്ച ഒമ്പത് സ്ഥാപനങ്ങളിലും മുപ്പത് സ്ത്രീകളിലും ഒരാളായിരുന്നു ലിസിമോൾ.
- ന്യൂദൽഹിയിലെ രാഷ്ട്രപതി ഭവനിൽ രാഷ്ട്രപതി രാം നാഥ് കോവിന്ദിൽ നിന്ന് ഇന്ത്യയിലെ സ്ത്രീകൾക്ക് ലഭിച്ച ഏറ്റവും ഉയർന്ന സിവിലിയൻ ബഹുമതി അവർ ഏറ്റുവാങ്ങി.
ക്ഷേത്ര ചിത്രകാരൻ ശ്യാമള കുമാരി, സുവോളജിസ്റ്റ് എം എസ് സുനിൽ എന്നിവരാണ് കേരളത്തിൽ നിന്നുള്ള മറ്റ് അവാർഡ് ജേതാക്കൾ.
ഒരു ലക്ഷം രൂപയാണ് അവാർഡ് തുക.
അസ്ഥി സിമൻറ് വികസിപ്പിച്ചതിന് പ്രത്യേകിച്ചും അവർ അംഗീകരിക്കപ്പെട്ടു, ഇത് വിദേശത്ത് നിന്ന് ഇറക്കുമതി ചെയ്യുന്ന ഡെന്റൽ ഫില്ലിംഗുകൾക്ക് വിലകുറഞ്ഞ ബദലായി ഉപയോഗിക്കാം.
അസ്ഥി ഗ്രാഫ്റ്റുകൾ പരിഹരിക്കുന്നതിനും അസ്ഥി നിറയ്ക്കുന്നതിനും ഓസ്റ്റിയോപൊറോസിസ് മൂലമുണ്ടാകുന്ന നഷ്ടം നന്നാക്കുന്നതിനും സിമൻറ് ഉപയോഗിക്കാം.
തിരുവനന്തപുരത്തെ ശ്രീ ചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്‌നോളജിയിൽ ജോലി ചെയ്യുന്നു.
ഇന്ത്യാ ഗവൺമെന്റ് നൽകുന്ന ഇന്നൊവേഷൻ ഫോർ ടെക്നോളജി ദേശീയ അവാർഡുകൾ ഏഴാമത്തെ തവണയും പത്താമത്തെ തവണയും അവർ നേടി.
പത്താമത്തെ അവാർഡ് 2020 ൽ ആയിരുന്നു, അത് അവരുടെ അസ്ഥി സിമന്റിന്റെ കണ്ടുപിടുത്തത്തിനുള്ളതാണ്.
പ്രസിദ്ധീകരണങ്ങൾ (വി. കെ. കൃഷ്ണനോടൊപ്പം) ലൈറ്റ്-കെയർ ഡെന്റൽ കോമ്പോസിറ്റ് റെസിനുകളുടെ പോളിമറൈസേഷനായി രണ്ട് ഫോട്ടോഇനിറ്റേറ്ററുകളുടെ കാര്യക്ഷമതയുടെ താരതമ്യം , ജേണൽ ഓഫ് അപ്ലൈഡ് പോളിമർ സയൻസ്, 2008, 107; 3337-3342 എസ്. ജൈവ പരിഷ്കരിച്ച സെറാമിക് അധിഷ്ഠിത ഡെന്റൽ പുനഃസ്ഥാപന റെസിൻ‌സിന്റെ സങ്കോചം, ചികിത്സയുടെ ആഴം, സൈറ്റോടോക്സിക് സ്വഭാവം എന്നിവയെക്കുറിച്ചുള്ള പഠനങ്ങൾ , ജേണൽ ഓഫ് അപ്ലൈഡ് പോളിമർ സയൻസ്, 2010, 116; 2645-2650.
പുതിയ ജൈവ പരിഷ്കരിച്ച സെറാമിക്സ് അധിഷ്ഠിത ഡെന്റൽ റെസ്റ്റോറേറ്റീവ് റെസിൻ , ജേണൽ ഓഫ് അപ്ലൈഡ് പോളിമർ സയൻസ്, 2010, 116; 509-517.
മെഷീൻ ലേർണിങ് ഈ ലേഖനം യന്ത്രപഠനം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) ആമുഖം Machine Learning
മെഷീൻ ലേണിംഗ് (എംഎൽ) എന്നത് ആർട്ടിഫിഷ്യൽ ഇന്റലിജൻസിന്റെ (എഐ) ഒരു ഉപവിഭാഗമാണ്, ഇത് വ്യക്തമായ പ്രോഗ്രാമിംഗ് കൂടാതെ കമ്പ്യൂട്ടറുകളെ ടാസ്‌ക്കുകൾ ചെയ്യാൻ പ്രാപ്തമാക്കുന്ന അൽഗോരിതങ്ങളുടെയും സ്റ്റാറ്റിസ്റ്റിക്കൽ മോഡലുകളുടെയും വികസനത്തിൽ ശ്രദ്ധ കേന്ദ്രീകരിക്കുന്നു.
വിവിധ വ്യവസായങ്ങളെയും നമ്മുടെ ദൈനംദിന ജീവിതത്തിന്റെ വശങ്ങളെയും സ്വാധീനിക്കുന്ന ആധുനിക സാങ്കേതികവിദ്യയുടെ ഒരു നിർണായക വശമായി ഇത് മാറിയിരിക്കുന്നു.
മെഷീൻ ലേണിംഗിന്റെ അവലോകനം
മെഷീൻ ലേണിംഗിനെ മൂന്ന് പ്രധാന തരങ്ങളായി തരം തിരിക്കാം: മേൽനോട്ടത്തിലുള്ള പഠനം
സൂപ്പർവൈസുചെയ്‌ത പഠനത്തിൽ, ലേബൽ ചെയ്‌ത ഡാറ്റാസെറ്റിലാണ് അൽഗോരിതം പരിശീലിപ്പിക്കുന്നത്, അവിടെ ഇൻപുട്ട് ഡാറ്റ അനുബന്ധ ഔട്ട്‌പുട്ട് ലേബലുകളുമായി ജോടിയാക്കുന്നു.
പരിശീലന ഡാറ്റയിൽ നിന്ന് പാറ്റേണുകൾ സാമാന്യവൽക്കരിച്ച് ശരിയായ ഔട്ട്പുട്ടിലേക്ക് ഇൻപുട്ട് സവിശേഷതകൾ മാപ്പ് ചെയ്യാൻ മോഡൽ പഠിക്കുന്നു.
മേൽനോട്ടമില്ലാത്ത പഠനം
ലേബൽ ചെയ്യാത്ത ഡാറ്റയിൽ അൽഗോരിതം പരിശീലിപ്പിക്കുന്നത് മേൽനോട്ടമില്ലാത്ത പഠനത്തിൽ ഉൾപ്പെടുന്നു.
വ്യക്തമായ മാർഗനിർദേശമില്ലാതെ ഡാറ്റയ്ക്കുള്ളിൽ പാറ്റേണുകളോ ബന്ധങ്ങളോ ഘടനകളോ കണ്ടെത്തുക എന്നതാണ് ലക്ഷ്യം.
മേൽനോട്ടമില്ലാത്ത പഠനത്തിലെ സാധാരണ ജോലികളാണ് ക്ലസ്റ്ററിംഗും ഡൈമൻഷണാലിറ്റി കുറയ്ക്കലും.
ശക്തിപ്പെടുത്തൽ പഠനം
ഒരു പരിസ്ഥിതിയുമായി ഇടപഴകിക്കൊണ്ട് തീരുമാനങ്ങൾ എടുക്കാൻ ഒരു ഏജന്റ് പഠിക്കുന്നത് ശക്തിപ്പെടുത്തൽ പഠനത്തിൽ ഉൾപ്പെടുന്നു.
റിവാർഡുകളുടെയോ പെനാൽറ്റികളുടെയോ രൂപത്തിൽ ഏജന്റിന് ഫീഡ്‌ബാക്ക് ലഭിക്കുന്നു, ഇത് കാലക്രമേണ ഒപ്റ്റിമൽ തന്ത്രങ്ങൾ പഠിക്കാൻ അനുവദിക്കുന്നു.
കോമൺ മെഷീൻ ലേണിംഗ് അൽഗോരിതങ്ങൾ
മെഷീൻ ലേണിംഗ് വ്യത്യസ്ത ജോലികൾക്കായി രൂപകൽപ്പന ചെയ്ത വിവിധ അൽഗോരിതങ്ങൾ ഉൾക്കൊള്ളുന്നു.
ചില ശ്രദ്ധേയമായ അൽഗോരിതങ്ങൾ ഉൾപ്പെടുന്നു: ലീനിയർ റിഗ്രഷൻ തീരുമാന മരങ്ങൾ ക്രമരഹിത വനം വെക്റ്റർ മെഷീനുകളെ പിന്തുണയ്ക്കുക ന്യൂറൽ നെറ്റ്‌വർക്കുകൾ കെ-അടുത്തുള്ള അയൽക്കാർ മെഷീൻ ലേണിംഗിന്റെ പ്രയോഗങ്ങൾ
മെഷീൻ ലേണിംഗ് നിരവധി ഡൊമെയ്‌നുകളിലുടനീളം ആപ്ലിക്കേഷനുകൾ കണ്ടെത്തി: ആരോഗ്യ സംരക്ഷണം: ML രോഗ പ്രവചനത്തിനും രോഗനിർണയത്തിനും വ്യക്തിഗത ചികിത്സാ പദ്ധതികൾക്കും ഉപയോഗിക്കുന്നു.
ഫിനാൻസ്: റിസ്ക് അസസ്മെന്റ്, വഞ്ചന കണ്ടെത്തൽ, അൽഗോരിതമിക് ട്രേഡിംഗ് എന്നിവയിൽ പ്രെഡിക്റ്റീവ് മോഡലിംഗ് സഹായിക്കുന്നു.
മാർക്കറ്റിംഗ്: ML അൽഗോരിതങ്ങൾ ഉപഭോക്തൃ പെരുമാറ്റം വിശകലനം ചെയ്യുന്നു, പരസ്യങ്ങൾ ഒപ്റ്റിമൈസ് ചെയ്യുന്നു, ശുപാർശകൾ വ്യക്തിഗതമാക്കുന്നു.
**നാച്ചുറൽ ലാംഗ്വേജ് പ്രോസസ്സിംഗ് (NLP):** ഭാഷാ വിവർത്തനം, വികാര വിശകലനം, ചാറ്റ്ബോട്ടുകൾ എന്നിവയിൽ ML അവിഭാജ്യമാണ്.
വെല്ലുവിളികളും ഭാവി പ്രവണതകളും
മെഷീൻ ലേണിംഗ് കാര്യമായ പുരോഗതി കൈവരിച്ചിട്ടുണ്ടെങ്കിലും, ഡാറ്റ സ്വകാര്യത, വ്യാഖ്യാനം, പക്ഷപാതം തുടങ്ങിയ വെല്ലുവിളികൾ നിലനിൽക്കുന്നു.
മെഷീൻ ലേണിംഗിന്റെ ഭാവിയിൽ, വിശദീകരിക്കാവുന്ന AI, ഫെഡറേറ്റഡ് ലേണിംഗ്, നൈതിക AI സമ്പ്രദായങ്ങൾ എന്നിവയിലെ പുരോഗതി ഉൾപ്പെടെയുള്ള ആവേശകരമായ സാധ്യതകൾ ഉണ്ട്.
മെഷീൻ ലേണിംഗ് വികസിച്ചുകൊണ്ടിരിക്കുന്നു, സാങ്കേതികവിദ്യയുടെ ലാൻഡ്‌സ്‌കേപ്പ് രൂപപ്പെടുത്തുകയും വ്യവസായങ്ങളെ പരിവർത്തനം ചെയ്യുകയും ചെയ്യുന്നു.
ഫീൽഡ് പുരോഗമിക്കുമ്പോൾ, വെല്ലുവിളികളെ അഭിമുഖീകരിക്കുകയും മെഷീൻ ലേണിംഗിന്റെ മുഴുവൻ സാധ്യതകളും പ്രയോജനപ്പെടുത്തുന്നതിന് ഉത്തരവാദിത്തവും ധാർമ്മികവുമായ വികസനം ഉറപ്പാക്കുകയും ചെയ്യേണ്ടത് അത്യാവശ്യമാണ്.
മെഴ്‌സിഡസ് ബെൻസ്
ജർമനിയിലെ ഡെയിംലർ എ ജി എന്ന കമ്പനിയുടെ ഒരു വിഭാഗമാണ് ആഗോള ആഡംബരകാറുകളും മറ്റു പലതരം വാഹനങ്ങളും നിർമ്മിക്കുന്ന മെർസിഡീസ്  ബെൻസ് (Mercedes-Benz) .
ബാഡെൻ-വ്യുർട്ടെൻബെർഗ് സംസ്ഥാനത്തിലെ സ്റ്റുട്ട്ഗാർട്ട് നഗരത്തിൽ ആണ് ഈ കമ്പനിയുടെ ആസ്ഥാനം സ്ഥിതി ചെയ്യുന്നത്.
ഓസ്ട്രിയൻ നയതന്ത്രജ്ഞനും ഡെയിംലർ മോട്ടോർ കമ്പനിയുടെ പ്രധാന ഡീലറുമായിരുന്ന എമിൽ ജെല്ലെനിക്കിന്റെ മകളായിരുന്ന മെർസിഡീസ് ജെല്ലെനിക്കിന്റെ പേരിൽ നിന്നും ആന്തരിക ദഹന യന്ത്രത്തിനാൽ പ്രവർത്തിക്കുന്ന ആദ്യ കാർ നിർമ്മിച്ച കാൾ ബെൻസിന്റെയും പേരിൽ നിന്നാണ്  മെർസിഡീസ്  ബെൻസ് എന്ന പേർ വന്നത്.
അവലംബം പുറത്തേക്കുള്ള കണ്ണികൾ Mercedes-Benz എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മെഴ്‌സിഡസ് സോസ ഇംഗ്ലീഷ് വിലാസം https://ml.wikipedia.org/wiki/Mercedes_Sosa
ഹെയ്‌ഡി മെഴ്‌സിഡസ് സോസ ( സ്പാനിഷ് ഉച്ചാരണം: [meɾˈseðes ˈsosa] ; 9 ജൂലൈ 1935 - 4 ഒക്ടോബർ 2009), ചിലപ്പോൾ ലാ നെഗ്ര (അക്ഷരാർത്ഥത്തിൽ: 'ദി ബ്ലാക്ക് വൺ') എന്നും അറിയപ്പെടുന്നു), ലാറ്റിൻ അമേരിക്കയിലും അതോടൊപ്പം മേഖലയ്ക്ക് പുറത്തുമുള്ള മറ്റു പല രാജ്യങ്ങളിലും പ്രശസ്തയായ ഒരു അർജന്റീന സ്വദേശിയായ ഗായികയായിരുന്നു.
അർജന്റീനിയൻ നാടോടി സംഗീതത്തിൽ ആഴത്തിൽ വേരുകളുള്ള മെഴ്സിഡസ് സോസ, ലാ ന്യൂവ കാൻസിയോണിന്റെ പ്രമുഖ വക്താക്കളിൽ ഒരാളായി മാറി.
നിരവധി ലാറ്റിനമേരിക്കൻ ഗാനരചയിതാക്കളുടെ ഗാനങ്ങൾക്ക് അവർ തൻറെ സ്വരം നൽകിയിട്ടുണ്ട്.
അവരുടെ സംഗീതത്തെ ജനങ്ങൾ "ശബ്ദമില്ലാത്തവരുടെ ശബ്ദം" എന്ന് വാഴ്ത്തി.
ന്യൂയോർക്ക് നഗരത്തിലെ ലിങ്കൺ സെന്റർ, പാരീസിലെ തിയേറ്റർ മൊഗാഡർ, വത്തിക്കാൻ നഗരത്തിലെ സിസ്ടിൻ ചാപ്പൽ തുടങ്ങിയ വേദികളിലും ന്യൂയോർക്കിലെ കാർനെഗീ ഹാൾ, റോമൻ കൊളോസിയം എന്നിവിടങ്ങളിലും തന്റെ അവസാന ദശാബ്ദക്കാലത്തെ ഷോകൾ അവർ അവതരിപ്പിച്ചു.
നാല് പതിറ്റാണ്ടുകാലത്തോളം നീണ്ടുനിന്ന അവരുടെ കരിയറിൽ ആറ് ലാറ്റിൻ ഗ്രാമി അവാർഡുകൾ (2000, 2003, 2004, 2006, 2009, 2011) നേടിയിട്ടുള്ളതുകൂടാതെ 2004 ലെ ലാറ്റിൻ ഗ്രാമി ലൈഫ് ടൈം അച്ചീവ്‌മെന്റ് അവാർഡും മരണാനന്തരം 2009, 2011 വർഷങ്ങളിലെ മികച്ച ഫോക്ക്  ആൽബത്തിനുള്ള രണ്ട് ലാറ്റിൻ ഗ്രാമി അവാർഡുകളും നേടി.
അർജന്റീനയിലെ പ്രധാന സംഗീത അവാർഡായ പ്രീമിയോ ഗാർഡൽ 2000-ൽ അവർ നേടി.
യുനിസെഫിന്റെ അംബാസഡറായും അവർ സേവനമനുഷ്ഠിച്ചിരുന്നു.
1935 ജൂലൈ 9 ന് വടക്ക് പടിഞ്ഞാറൻ അർജന്റീന പ്രവിശ്യയായ ടുകുമാനിലെ സാൻ മിഗ്വേൽ ഡി ടുകുമാനിൽ മെസ്റ്റിസോ വംശപരമ്പരയിലാണ് സോസ ജനിച്ചത്.
അവർക്ക് ഫ്രഞ്ച്, സ്പാനിഷ്, ഡയഗ്വിറ്റ വംശ പാരമ്പര്യവുമുണ്ടായിരുന്നു.
മാതാപിതാക്കൾ പെറോണിസ്റ്റ് പാർട്ടി അനുഭാവികളായിരുന്നുവെങ്കിലും അവർ ഒരിക്കലും പാർട്ടിയിൽ രജിസ്റ്റർ ചെയ്തിട്ടില്ലായിരുന്നു.
ഗ്ലാഡിസ് ഒസോറിയോ എന്ന പേരിൽ പ്രൊവിൻഷ്യ ടുകുമാനിലെ പെറോണിസ്റ്റ് പാർട്ടിയുടെ ഗായികയായാണ് അവർ തന്റെ കരിയർ ആരംഭിച്ചത്.
1950-ൽ, പതിനഞ്ചാമത്തെ വയസ്സിൽ, ഒരു പ്രാദേശിക റേഡിയോ സ്റ്റേഷൻ സംഘടിപ്പിച്ച ഒരു ഗാനാലാപന മത്സരത്തിൽ വിജയിയായ സോസയ്ക്ക് രണ്ട് മാസത്തേക്ക് സംഗീത പരിപാടി അവതരിപ്പിക്കാനുള്ള കരാർ ലഭിച്ചു.
1959-ൽ തന്റെ ആദ്യ ആൽബമായ ലാ വോസ് ഡി ലാ സഫ്ര അവർ റെക്കോർഡു ചെയ്‌തു.
1965-ലെ കോസ്‌ക്വിൻ നാഷണൽ ഫോക്ലോർ ഫെസ്റ്റിവലിൽ ഒരു പ്രകടനം നടക്കുന്ന സമയത്ത് സഹ നാടോടി ഗായകൻ ജോർജ്ജ് കഫ്രൂണിനോടൊപ്പം സദസിൽ ഇരുന്ന അവർ വേദിയിലേക്ക് ആനയിക്കപ്പെടുകയും പരിചയപ്പെടുത്തപ്പെടുകയും ചെയ്തതോടെ അർജന്റീനിയൻ പൊതുജനങ്ങളുടെ ശ്രദ്ധ അവരിലേയ്ക്ക് പതിഞ്ഞു.
സോസയും അവരുടെ ആദ്യ ഭർത്താവ് മാനുവൽ ഓസ്‌കാർ മാറ്റസും (അവർക്ക് ഒരു മകനുണ്ടായിരുന്നു) 60-കളുടെ മധ്യത്തിൽ ന്യൂവ കാൻസിയോൺ പ്രസ്ഥാനത്തിലെ പ്രധാന അംഗങ്ങളായിരുന്നു ( അർജന്റീനയിൽ ന്യൂവോ കാൻസിയോനെറോ എന്നാണ് ഇത് അറിയപ്പെട്ടിരുന്നത്).
അവരുടെ രണ്ടാമത്തെ റെക്കോർഡ് കാൻസിയോണസ് കോൺ‌ ഫണ്ടമെന്റോ എന്ന പേരിലുള്ള അർജന്റീനിയൻ നാടൻ പാട്ടുകളുടെ ഒരു ശേഖരമായിരുന്നു.
1967-ൽ സോസ അമേരിക്കൻ ഐക്യനാടുകളിലും യൂറോപ്പിലും പര്യടനം നടത്തി മികച്ച വിജയം നേടി.
പിന്നീടുള്ള വർഷങ്ങളിൽ, അവൾ ലാറ്റിനമേരിക്കയിൽ ഉടനീളമുള്ള സാമഗ്രികൾ ഉൾപ്പെടുത്തി തന്റെ ശേഖരം വിശാലമാക്കുകയും വിപുലമായി അവതരിപ്പിച്ച് റെക്കോർഡ് ചെയ്യുകയും ചെയ്തു.
1970-കളുടെ പ്രാരംഭത്തിൽ, സംഗീതസംവിധായകൻ ഏരിയൽ റാമിറസ് , ഗാനരചയിതാവ് ഫെലിക്സ് ലൂണ എന്നിവരുമായി സഹകരിച്ച് സോസ കാന്ററ്റ സുഡാമേരിക്കാന , മുജേരസ് അർജന്റീനാസ് (അർജന്റീനിയൻ സ്ത്രീകൾ) എന്നീ രണ്ട് കൺസപ്റ്റ് ആൽബങ്ങൾ പുറത്തിറക്കി.
സോസയുടെ സിഗ്നേച്ചർ ഗാനങ്ങളിലൊന്നായ ഗ്രേഷ്യസ് എ ലാ വിഡ ഉൾപ്പെടെ, 1971-ൽ ചിലിയൻ സംഗീതജ്ഞ വയലെറ്റ പാരയ്ക്കായുള്ള ഒരു ആദരാഞ്ജലിയും അവർ റെക്കോർഡുചെയ്‌തു.
ബ്രസീലിലെ മിൽട്ടൺ നാസിമെന്റോ, ക്യൂബയിൽ നിന്നുള്ള പാബ്ലോ മിലാനെസ് , സിൽവിയോ റോഡ്രിഗസ് എന്നിവർ എഴുതിയ ഗാനങ്ങളുടെ ജനപ്രീതിയും അവർ തന്നിലൂടെ വർദ്ധിപ്പിച്ചു.
1976-ൽ ജോർജ് വിഡെലയുടെ സൈനിക ഭരണകൂടം അധികാരത്തിൽ വന്നതിനുശേഷം, അർജന്റീനയിലെ സാമൂഹ്യാന്തരീക്ഷം കൂടുതൽ അടിച്ചമർത്തലിലേയ്ക്ക് വളർന്നു.
തനിക്കും കുടുംബത്തിനും എതിരെ വധഭീഷണി നേരിട്ട മെഴ്സിഡസ് സോസ പക്ഷേ രാജ്യം വിടാൻ വർഷങ്ങളോളം വിസമ്മതിച്ചു.
1979-ൽ ലാ പ്ലാറ്റയിൽ നടന്ന ഒരു കച്ചേരിയിൽ വച്ച് സോസയെ തിരഞ്ഞുപിടിച്ച അധികൃതർ സ്റ്റേജിൽ വെച്ച് കച്ചേരിയിൽ പങ്കെടുത്ത മുഴുവൻ ആളുകളേയും അറസ്റ്റ് ചെയ്തു.
പിന്നീട് അന്താരാഷ്ട്ര ഇടപെടലിലൂടെയാണ് അവരുടെ മോചനം നടന്നത്.
സ്വന്തം രാജ്യത്ത് നിരോധനം നേരിട്ട അവർ ആദ്യം പാരീസിലേക്കും പിന്നീട് മാഡ്രിഡിലേക്കും തട്ടകം മാറ്റി.
ഫോക്‌ലാൻഡ് യുദ്ധത്തിന്റെ ഫലമായി സൈനിക ഭരണം തകരുന്നതിന് മാസങ്ങൾക്ക് മുമ്പ്, 1982-ൽ യൂറോപ്പിലെ പ്രവാസത്തിൽ നിന്ന് അർജന്റീനയിലേക്ക് മടങ്ങിയെത്തിയ സോസ, ബ്യൂണസ് ഐറീസിലെ തീയേട്രോ ഓപ്പറയിൽ നിരവധി കച്ചേരികൾ നടത്തുകയും അവിടെ തന്റെ ഇളമുറക്കാരായ സഹപ്രവർത്തകരെ വേദി പങ്കിടുന്നതിന് ക്ഷണിക്കുകയുംചെയ്തു.
ഈ പ്രകടനങ്ങളിൽ നിന്നുള്ള റെക്കോർഡിംഗുകളുടെ ഇരട്ട ആൽബം തൽക്ഷണ ബെസ്റ്റ് സെല്ലറായിത്തീർന്നു.
തുടർന്നുള്ള വർഷങ്ങളിൽ, അർജന്റീനയിലും വിദേശത്തും പര്യടനം തുടർന്ന സോസ, ന്യൂയോർക്ക് നഗരത്തിലെ ലിങ്കൺ സെന്റർ, പാരീസിലെ തിയേറ്റർ മൊഗഡോർ തുടങ്ങിയ വേദികളിൽ പരിപാടികൾ അവതരിപ്പിച്ചു.
1990-കളിൽ കൂടുതലും ആരോഗ്യനില മോശമായ അവസ്ഥയിൽനിന്ന് 1998-ൽ അർജന്റീനയിൽ അവർ ഒരു തിരിച്ചുവരവ് ഷോ നടത്തി.
1994-ൽ അവർ വത്തിക്കാൻ നഗരത്തിലെ സിസ്ടിൻ ചാപ്പലിൽ പ്രകടനം നടത്തി.
2002-ൽ, ന്യൂയോർക്കിലെ കാർണഗീ ഹാളിലും അതേവർഷം റോമിലെ കൊളോസിയത്തിലും നടത്തിയ ഷോയിലെ മുഴവൻ ടിക്കറ്റുകൾ വർഷം വിറ്റുതീർന്നു.
ജുവാൻ പെറോണിന്റെ പിന്തുണക്കാരിയായിരുന്ന അവർ തന്റെ ജീവിതത്തിലുടനീളം ഇടതുപക്ഷ ചിന്താഗതികളെ അനുകൂലിച്ചിരുന്നു.
1989 മുതൽ 1999 വരെ അധികാരത്തിലിരുന്ന പ്രസിഡന്റ് കാർലോസ് മെനെമിനെ എതിർക്കുകയും 2003-ൽ പ്രസിഡന്റായ നെസ്റ്റർ കിർച്ചനറുടെ തിരഞ്ഞെടുപ്പിനെ അവർ പിന്തുണക്കുകയും ചെയ്തു.
ലാറ്റിൻ അമേരിക്കയിലും കരീബിയനിലും യുനെസ്കോ ഗുഡ്വിൽ അംബാസഡറായും സോസ സേവനമനുഷ്ടിച്ചിരുന്നു.
നാല് പതിറ്റാണ്ട് നീണ്ട ഒരു കരിയറിലുടനീളം മാർത്ത അർജറിച്, ആൻഡ്രിയ ബൊസെല്ലി, ഡേവിഡ് ബ്രോസ, ഫ്രാങ്കോ ബാറ്റിയാറ്റോ, ജെയിം റൂസ്, ജോവാൻ ബെയ്‌സ്, ഫ്രാൻസിസ് കാബ്രെൽ, ഗാൽ കോസ്റ്റ, ലുസ് കാസൽ, ലീല ഡൗൺസ്, ലൂസിയോ ഡല്ല, മരിയ ഫരന്റൂറി, ലൂസെസിറ്റ ബെനിറ്റസ്, നിൽഡ ഫെർണാണ്ടസ്, ചാർലി ഗാർസിയ, ലിയോൺ ജീക്കോ, ജിയാൻ മാർക്കോ, നാന മൗസ്‌കൗറി, പാബ്ലോ മിലാനെസ്, ഹോളി നിയർ, മിൽട്ടൺ നാസ്‌സിമെന്റോ, പാറ്റ നെഗ്ര, ഫിറ്റോ പ്യൂസ്,  ഫ്രാങ്കോ ഡെ വിറ്റ, ലോർഡസ് പെരെസ്, ലൂസിയാനോ പാവറൊട്ടി, സിൽവിയോ റോഡ്രിഗ്വസ് , ഇസ്മായേൽ സെറാനോ, ഷക്കീര , സ്റ്റിംഗ്, കെയ്റ്റാനോ വെലോസോ, ജൂലിയറ്റ വെനഗാസ്, കോൺസ്റ്റാന്റിൻ വെക്കർ  തുടങ്ങി നിരവധി വിഭാഗങ്ങളിലും തലമുറകളിലുമുള്ള നാടോടി, ഓപ്പറ, പോപ്പ്, റോക്ക് വിഭാഗങ്ങളിലെ കലാകാരന്മാർക്കൊപ്പം അവർ പ്രവർത്തിച്ചു.
ഏരിയൽ റാമിറെസിന്റെ മിസ ക്രിയോളയുടെ 1999 ലെ നിർമ്മാണത്തിൽ സോസ പങ്കെടുത്തിരുന്നു.
അർജന്റീനിയൻ മാർക്‌സിസ്റ്റ് വിപ്ലവകാരിയായ ചെഗുവേരയായി ബെനിസിയോ ഡെൽ ടോറോ അഭിനയിച്ച 2008-ലെ ചെ എന്ന ചലച്ചിത്രത്തിൽ അവരുടെ ബാൽഡെർമ എന്ന ഗാനം ഉൾപ്പെടുത്തിയിരുന്നു.
എർത്ത് ചാർട്ടർ ഇന്റർനാഷണൽ കമ്മീഷന്റെ മുൻ കോ-ചെയർ പേർസൺ കൂടിയായിരുന്നു സോസ.
2000-ൽ മികച്ച ഫോക്ക് ആൽബത്തിനുള്ള ലാറ്റിൻ ഗ്രാമി അവാർഡ് (മിസ ക്രിയോള) നേടിയ അവർ കൂടാതെ 2003 (അക്യുസ്‌റ്റിക്കോ), 2006 (കൊറാസോൻ ലിബ്രെ), 2006 (കാന്റോറ 1, മികച്ച റെക്കോർഡിംഗ് പാക്കേജ് നേടുകയും ആ വർഷത്തെ ആൽബമായി നാമനിർദ്ദേശം ചെയ്യുകയും ചെയ്തു), 2011 (ഡെജ ലാ വിഡോ വൊളാർ) വർഷങ്ങളിലും അവാർഡ് നേടിയതോടൊപ്പം മറ്റ് നിരവധി അന്താരാഷ്ട്ര പുരസ്കാരങ്ങളും നേടിയിരുന്നു.
1995-ൽ, അർജന്റീനയിൽ നിന്നുള്ള കൊനെക്‌സ് ഫൗണ്ടേഷൻ , കഴിഞ്ഞ ദശകത്തിൽ രാജ്യത്തെ ജനപ്രിയ സംഗീതത്തിലെ ഏറ്റവും പ്രധാനപ്പെട്ട വ്യക്തിത്വമെന്ന നിലയിൽ അർജന്റീനയിലെ ഏറ്റവും അഭിമാനകരമായ അവാർഡുകളിലൊന്നായ ഡയമണ്ട് കോണക്‌സ് അവാർഡ് നൽകി ആദരിച്ചു.
പിന്നീടുള്ള വർഷങ്ങളിൽ ആവർത്തിച്ചുള്ള എൻഡോക്രൈൻ, ശ്വാസകോശ സംബന്ധമായ പ്രശ്നങ്ങൾ എന്നിവയാൽ ബുദ്ധിമുട്ടിയ 74-കാരിയായ സോസ 2009 സെപ്റ്റംബർ 18-ന് ബ്യൂണസ് ഐറീസിലെ ആശുപത്രിയിൽ പ്രവേശിപ്പിക്കപ്പെട്ടു.
ഒന്നിലധികം അവയവങ്ങളുടെ തകരാർ മൂലം 2009 ഒക്ടോബർ 4 ന് രാവിലെ 5:15 ന് അവർ അന്തരിച്ചു.
"74 വർഷം പൂർണ്ണമായി ജീവിച്ച് ആഗ്രഹിച്ചതെല്ലാം പ്രായോഗികമായി ചെയ്തു അവരെ ഒരു തരത്തിലുള്ള തടസ്സമോ ഭയമോ പരിമിതപ്പെടുത്തിയില്ല" എന്നാണ് ആദ്യ വിവാഹത്തിൽ ജനിച്ച ഫാബിയൻ മാറ്റസ് എന്ന ഒരു മകൻ അഭിപ്രായപ്പെട്ടത്.
ബന്ധങ്ങളോട് ആശുപത്രി അനുശോചനം രേഖപ്പെടുത്തുകയുണ്ടായി.
"അവളുടെ തർക്കമില്ലാത്ത കഴിവും സത്യസന്ധതയും തീവ്രമായ ദൃഢവിശ്വാസവും വരും തലമുറകൾക്ക് മഹത്തായ പാരമ്പര്യം നൽകുന്നു" എന്ന് അവളുടെ വെബ്‌സൈറ്റിൽ രേഖപ്പെടുത്തപ്പെട്ടു.
അവളുടെ മൃതദേഹം ബ്യൂണസ് ഐറീസിലെ നാഷണൽ കോൺഗ്രസ് കെട്ടിടത്തിൽ പൊതുജനങ്ങൾക്ക് ആദരാഞ്ജലികൾ അർപ്പിക്കാൻ പ്രദർശിപ്പിക്കുകയും പ്രസിഡന്റ് ഫെർണാണ്ടസ് ഡി കിർച്ചനർ രാജ്യത്ത് മൂന്ന് ദിവസത്തെ ദേശീയ ദുഃഖാചരണത്തിന് ഉത്തരവിടുകയുംചെയ്തു.
ദിവസം അവസാനിക്കുമ്പോഴേയ്ക്ക് മൃതദേഹം ദർശിക്കുവാൻ ആയിരങ്ങൾ ക്യൂവിൽ നിന്നു.
ഒക്ടോബർ 5 ന് സംസ്കരിക്കപ്പെട്ടു.
അവലംബം ↑ Mercedes Sosa at BrainyHistory.com ↑ ↑ ↑ Mercedes Sosa: The Voice of Latin America .
Rodrigo H. Villa.
First Run Features, 2013.
↑ ↑ ↑ The presentation by Jorge Cafrune and the song Mercedes Sosa sang യൂട്യൂബിൽ .
Retrieved 3 March 2010.
മെസന്ററി
മെസന്ററി ഇംഗ്ലീഷ് വിലാസം https://ml.wikipedia.org/wiki/Mesentery
മനുഷ്യശരീരത്തിലെ ഉദര ഭിത്തിയായ പെരിട്ടോണിയത്തോട് കുടലിനേയും മറ്റും ചേർത്ത് നിർത്തുന്ന സ്‌തരങ്ങളുടെ മടക്കുകളാണ് മെസെന്ററി.
ശരീരത്തിലെ ദഹനേന്ദ്രിയ വ്യൂഹത്തിനകത്ത് പ്രത്യക്ഷത്തിൽ കാണാത്തവിധത്തിൽ മറഞ്ഞിരിക്കുന്ന നിലയിൽ ഉള്ള ‘മെസൻററി ’ എന്ന ഭാഗമാണിത്.
വർഷങ്ങളായി, പല അവയവ ഭാഗങ്ങൾ ഒന്നിച്ചുചേർന്ന അനുബന്ധ ഭാഗമായിട്ടായിരുന്നു  ഇതിനെ  കരുതിയിരുന്നത്.
എന്നാൽ, മെസൻററി സ്വന്തം നിലയിൽ തന്നെ ഒരു അവയവമാണെന്നും അതിന് തുടർച്ചയുള്ള ഘടനയുണ്ടെന്നുമാണ് അയർലൻഡിലെ യൂനിവേഴ്സിറ്റി ഓഫ് ലിമെറികിലെ പ്രഫസർ ജെ. കാൽവിൻ കോഫി നേതൃ ത്വം നൽകുന്ന ഗവേഷക സംഘം കണ്ടെത്തി.
ചിത്രശാല Figure obtained by combining several successive sections of a human embryo of about the fourth week.
Abdominal part of digestive tube and its attachment to the primitive or common mesentery.
Human embryo of six weeks.
Mesenteric relation of intestines.
Anterior view.
↑ http://www.madhyamam.com/health/health-news/new-organ-human-body/2017/jan/04/240152
മെസാന്തമം ഇംഗ്ലീഷ് വിലാസം https://ml.wikipedia.org/wiki/Mesanthemum
എറിയോക്കോളേസീ എന്ന സസ്യ കുടുംബത്തിലെ ഒരു സസ്യജനുസ്സ് ആണ് മെസാന്തമം .
1856ൽ ആദ്യമായി പ്രതിപാദിക്കപ്പെട്ടത്.